ઉલ્લેખનીય છે કે, ગુરૂવારે દલિત નેતા જિજ્ઞેશ મેવાણીએ પણ કહ્યું હતું કે, તેઓ કોઇ પક્ષમાં જોડાવા માંગતા નથી. જો કે, હાર્દિક પટેલે પરોક્ષ રીતે કોંગ્રેસનું સમર્થન કર્યું હતું. તેમણે કહ્યું હતું કે, કોંગ્રેસને તેમના તરફથી ડાયરેક્ટ કે ઇનડાયરેક્ટ સમર્થન રહેશે અને તેઓ પાટીદાર સમાજને કહેશે કે તેઓ ભાજપને મત ન આપે. હાર્દિક પટેલનું કહેવું છે કે, અનામતના મુદ્દે ભાજપ લોકોને મૂર્ખ બનાવી રહ્યું છે. કેટલીક પટેલ સંસ્થાઓ હાર્દિક પટેલના વિરોધમાં ઊભી થઇ છે, એ અંગે હાર્દિકે કહ્યું કે, આ તમામ સંસ્થાઓ ભાજપ દ્વારા જ ઊભી કરવામાં આવી છે અને નકલી છે.